钦定古今图书集成/理学汇编/文学典/第113卷 > 冒愈昌
## 钦定古今图书集成/理学汇编/文学典/第113卷 > 冒愈昌

按《列朝诗集》，“愈昌字伯麐，如皋人。为学宫弟子，有时
名。负气伉直，为怨家所中，浪迹避地，遍游吴楚间。作
诗敏捷，千言不草，矫尾厉角，舌辩如悬河，所至士大
夫皆畏而礼之。伯麐游王元美、吴明卿之门，二公怜
其才，每为白其冤状。而伯麐称诗奉二公为祖祢，迄
不少变。万历末年，抨击七子者日众。伯麐恪守师说”，
抗词枝柱，愤楚人之“訾謷”，至欲以身死之，此可以一
笑也。